Detailplaneeringu koostamisse kaasatavad 

									07.10.2024 nr 7-1/16-3

Detailplaneeringu algatamisest teavitamine ja lähteseisukohtade esitamine ettepanekute saamiseks

Planeerimisseaduse § 128 lg 8 ja § 142 lg 2 alusel teatame, et Põhja-Sakala Vallavolikogu 26.09.2024 otsusega nr 245 algatati Suure-Jaani linnas Jaama tänav T1, Tallinna tn 16b, Tallinna tn 18a ja Aia tn 2 katastriüksuste ja lähiala detailplaneeringu koostamine. 
Planeeringuala suurus on ligikaudu 2300 m2. Detailplaneeringu koostamise eesmärk on kaaluda võimalusi planeeringualale elamu püstitamiseks. Detailplaneeringu koostamine on vajalik, kuna elamuehituse kavandamisel soovitakse planeeringualal muuta valla üldplaneeringuga kavandatut. Üldplaneeringuga kavandatud tänava rajamisest soovitakse loobuda ja maa-alal soovitakse arendada elamuehitust.
Võimalike uuringute läbiviimise vajadus selgub detailplaneeringu koostamise käigus.
Detailplaneeringu koostamisel kaalutakse keskkonnamõju strateegilise hindamise algatamise vajadust. 
Detailplaneeringu koostamisest huvitatud isik ja koostamise korraldaja on Põhja-Sakala Vallavalitsus. 
Planeerimisseaduse § 81 lg 1 kohaselt esitame Teile detailplaneeringu lähteseisukohad ettepanekute saamiseks.
Detailplaneeringu algatamise otsus ja lähteseisukohad (otsuse lisa) on lisatud kirjale. Otsusega saab tutvuda ka valla veebilehel: https://www.pohja-sakala.ee/detailplaneering. 

Palume esitada ettepanekud e-posti aadressil: info@pohja-sakala.ee hiljemalt 7.11.2024.

Lugupidamisega

/allkirjastatud digitaalselt/

Karel Tölp
vallavanem

Lisa: Põhja-Sakala Vallavolikogu 26.09.2024 otsus nr 245

Kaja Notta
510 6794 kaja.notta@pohja-sakala.ee